7413 


02007882010940008 


■ ■ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 788 

20 Οκτωβρίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 110723 

Τρόπος, διαδικασία και προϋποθέσεις εκλογής των αιρε¬ 
τών εκπροσώπων των δικαστικών υπαλλήλων των κλά¬ 
δων των υπαλλήλων των Τακτικών Διοικητικών Δικα¬ 
στηρίων και του Συμβουλίου της Επικράτειας, στα Δι¬ 
καστικά (Υπηρεσιακά) Συμβούλια. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 44 παρ. 3 εδ. 2 του Ν. 2172/93 «Τροποποί¬ 
ηση και αντικατάσταση διατάξεων του Ν. 1756/1988 «Κώ¬ 
δικας οργανισμού δικαστηρίων και κατάστασης δικαστι¬ 
κών λειτουργών», του Κώδικα Πολιτικής Δικονομίας, του 
Ποινικού Κώδικα του Κώδικα Ποινικής Δικονομίας και άλ¬ 
λες διατάξεις. 

2. Τη γνώμη της ΟΔΥΕ όπως διατυπώθηκε με το αριθμ. 
209/1.9.1994 έγγραφό της και 

3. Τις διατάξεις του άρθρου 27 του Ν. 2081 /92, αποφα¬ 
σίζουμε: 

Αρθρο 1 

Προκήρυξη εκλογών 

Οι αιρετοί εκπρόσωποι των δικαστικών υπαλλήλων των 
κλάδων των υπαλλήλων των Τακτικών Διοικητικών Δικα¬ 
στηρίων και του Συμβουλίου της Επικράτειας που παρί- 
στανται και εκφράζουν γνώμη ενώπιον των Δικαστικών 
(Υπηρεσιακών) Συμβουλίων του άρθρου 44 του Ν. 
2172/93 εκλέγονται με άμεση, καθολική και μυστική ψη¬ 
φοφορία που διεξάγεται σε ημέρα εργάσιμη κάθε δεύτε¬ 
ρου έτους. Η ημερομηνία εκλογής ορίζεται με προκήρυξη 
που εκδίδει ο Υπουργός Δικαιοσύνης το αργότερο μέχρι 
τις 15 Μαΐου του έτους της εκλογής. Η ημερομηνία εκλο¬ 
γής δεν μπορεί να ορισθεί αργότερα από ένα μήνα από την 
έκδοση της προκήρυξης. 

Α. ΤΑΚΤΙΚΑ ΔΙΟΙΚΗΤΙΚΑ ΔΙΚΑΣΤΗΡΙΑ 
Άρθρο 2 
Τρόπος εκλογής 

1. Οι αιρετοί εκπρόσωποι του κλάδου των δικαστικών 
υπαλλήλων των Τακτικών Διοικητικών Δικαστηρίων στα Δι¬ 
καστικά (Υπηρεσιακά) Συμβούλια, των Διοικητικών Εφε- 


τείων και του Συμβουλίου της Επικράτειας, εκλέγονται με 
άμεση καθολική μυστική ψηφοφορία των δικαστικών 
υπαλλήλων που κρίνονται από αυτά. 

2. Η εκλογή διεξάγεται στην έδρα κάθε δικαστικής υπη¬ 
ρεσίας (Εφετείου - Πρωτοδικείου). 

3. Δημιουργούνται εκλογικά σώματα. Ένα για κάθε 
εφετειακή περιφέρεια, που αποτελείται από τους υπαλ¬ 
λήλους των δικαστικών υπηρεσιών που υπάγονται σ’ αυτήν 
και ένα για το ΣτΕ που αποτελείται από τους δικαστικούς 
υπαλλήλους των Διοικητικών Δικαστηρίων όλης της Χώ¬ 
ρας. 

Άρθρο 3 

Δικαίωμα του εκλέγειν και εκλέγεσθαι 

1. Δικαίωμα να εκλέγουν έχουν όλοι οι δικαστικοί υπάλ¬ 
ληλοι οι οποίοι κρίνονται από τα Δικαστικά (Υπηρεσιακά) 
Συμβούλια, χωρίς περιορισμούς. Οι υπάλληλοι οι οποίοι 
κατά το χρόνο διενέργειας της εκλογής είναι αποσπασμέ- 
νοι σε άλλη υπηρεσία, ασκούν το εκλογικό τους δικαίωμα 
στην υπηρεσία στην οποία υπάγονται οργανικά. 

2. Δικαίωμα να εκλέγονται έχουν οι υπάλληλοι της παρ. 
1 του άρθρου αυτού, εκτός των γραμματέων των υπηρε¬ 
σιακών συμβουλίων, των Γενικών Διευθυντών και αυτών 
που τελούν σε κατάσταση αργίας. Οι υπάλληλοι που βρί¬ 
σκονται σε απόσπαση, έχουν δικαίωμα να εκλέγονται στο 
Υπηρεσιακό Συμβούλιο της υπηρεσίας στην οποία υπάγο¬ 
νται οργανικά. 

3. Το δικαίωμα να εκλέγουν έχουν μόνο όσοι είναι γραμ¬ 
μένοι στον πίνακα εκλογέων του οικείου Υπηρεσιακού 
Συμβουλίου. 

Άρθρο 4 

Πίνακες εκλογέων - Αιτήσεις - Ενστάσεις 

1. Μέχρι τις 30 Μαρτίου κάθε δεύτερου έτους συντάσ- 
σονται από την Γενική Επιτροπεία της Επικράτειας των 
Τακτικών Διοικητικών Δικαστηρίων, αλφαβητικοί κατά 
υπηρεσία, πίνακες εκλογέων, αντίστοιχοι των εκλογικών 
σωμάτων της παρ. 3 του άρθρου 2 της παρούσης αποφά- 
σεως. 

2. Οι πίνακες αυτοί τοιχοκολλούνται στο κατάστημα της 
Γενικής Επιτροπείας και αποσπάσματα αυτών, σε όλα τα 
Διοικητικά Δικαστήρια μέχρι τις 10 Απριλίου. 

3. Κάθε εκλογέας μπορεί να ζητήσει με αίτησή του την 

εγγραφή στον οικείο πίνακα καθώς και τη διόρθωση κάθε 
■ στοιχείου εγγραφής του που εσφαλμένα τυχόν έχει κατα- 
χωρηθεί στον πίνακα ή έχει μεταβληθεί μετά την κατάρ¬ 
τιση του πίνακα. Μαζί με τις αιτήσεις της παραγράφου αυ¬ 
τής, πρέπει να προσκομίζονται τα πιστοποιητικά ή τα έγ¬ 
γραφα των δημοσίων αρχών που δικαιολογούν τις ζητού¬ 
μενες διορθώσεις εφόσον δεν υπάρχουν στο προσωπικό 
μητρώο του υπαλλήλου. Οι αιτήσεις υποβάλλονται απευ¬ 
θείας ή αποστέλλονται τηλεγραφικά στη Γενική Επιτρο¬ 
πεία, μέσα σε αποκλειστική προθεσμία επτά ημερών από 
την ανακοίνωση των πινάκων. 

4. Μέσα στις προθεσμίες της προηγούμενης παραγρά¬ 
φου και με τον ίδιο τρόπο, καθένας που έχει το δικαίωμα 
να εκλέγει μπορεί να υποβάλει στην Γ ενική Επιτροπεία έν¬ 
σταση για τη διαγραφή κάποιου από τους πίνακες εκλο¬ 
γέων για λόγους που αναφέρονται στην ιδιότητά του ως 
εκλογέας. Η ένσταση περιέχει το ονοματεπώνυμο, την 
υπηρεσία και τη διεύθυνση αυτού που την υποβάλλει, το 
ονοματεπώνυμο εκείνου εναντίον του οποίου στρέφεται, 
τον συγκεκριμένο πίνακα εκλογέων και τους ειδικούς και 
συγκεκριμένους λόγους που επικαλείται για τη διαγραφή. 

5. Η Γ ενική Επιτροπεία εξετάζει τις αιτήσεις και τις εν¬ 
στάσεις μέχρι τις 29 Απριλίου και επιφέρει τις σχετικές 
μεταβολές στους πίνακες εκλογέων. Οι πίνακες οριστικο- 
ποιούνται στις 30 Απριλίου. 

Άρθρο 5 

Υποβολή υποψηφιοτήτων 

1. Κάθε εκλογέας που έχει το δικαίωμα να εκλέγεται 
έχει δικαίωμα να συμμετέχει ως υποψήφιος στις εκλογές. 

2.0 Προϊστάμενος Διευθύνσεως της Γραμματείας κάθε 
Διοικητικού Εφετείου δέχεται από 1 έως 10 Απριλίου του 
έτους της εκλογής, υποψηφιότητες για το Υπηρεσιακό 
Συμβούλιο του οικείου Εφετείου, από τους ενδιαφερόμε- 
νους υπαλλήλους που υπάγονται σ’ αυτό. 

Ο Προϊστάμενος Διευθύνσεως της Γραμματείας του 
Διοικητικού Εφετείου Αθήνας δέχεται μέσα στην ίδια προ¬ 
θεσμία υποψηφιότητες για τα Υπηρεσιακά Συμβούλια του 
ΣτΕ, από τους ενδιαφερόμενους υπαλλήλους των Διοικη¬ 
τικών Δικαστηρίων όλης της Χώρας. 

3. Η υποψηφιότητα υποβάλλεται από τον ενδιαφερό¬ 
μενο με αίτησή του που παραδίδεται στον αρμόδιο Προϊ¬ 
στάμενο της παρ. 2 του ίδιου άρθρου ή αποστέλεται τη¬ 
λεγραφικά σ’ αυτόν. Στην αίτηση αναγράφεται το όνομα, 
επώνυμο, πατρώνυμο, η υπαλληλική ιδιότητα, το Υπηρε¬ 
σιακό Συμβούλιο στο οποίο θέτει υποψηφιότητα και η 
ακριβής ταχυδρομική διεύθυνση του υποψηφίου. 

4. Υποψηφιότητα μπορεί να τεθεί για ένα μόνο Υπηρε¬ 
σιακό Συμβούλιο. 

Άρθρο 6 

Ανακήρυξη υποψηφίων 

1. Μέχρι 11 Απριλίου του έτους της εκλογής συντάσσο- 
νται από τους αρμοδίους Προϊσταμένους της παρ. 2 του 
άρθρου 5 αλφαβητικοί πίνακες των υποψηφίων αιρετών 
εκπροσώπων στα Υπηρεσιακά Συμβούλια, στους οποίους 
συμπεριλαμβάνονται όλοι όσοι υπέβαλαν υποψηφιότητα. 

2. Οι πίνακες της προηγουμένης παραγράφου τοιχοκο- 
λοϋνται μέχρι 21 Απριλίου στα καταστήματα των Διοικητι¬ 
κών Εφετείων. Αντίγραφο των πινάκων αποστέλλεται αυ¬ 
θημερόν από μεν τον Προϊστάμενο Διευθύνσεως της 


Γ ραμματείας κάθε Εφετείου προς όλους τους Προϊσταμέ¬ 
νους Διευθύνσεων των Γραμματειών των Διοικητικών 
Πρωτοδικείων που υπάγονται στο οικείο Εφετείο και από 
δε τον Προϊστάμενο Διευθύνσεως της Γραμματείας του 
Διοικητικού Εφετείου Αθήνας προς όλους τους Προϊστα¬ 
μένους Διευθύνσεων των Γραμματειών των Διοικητικών 
Δικαστηρίων όλης της Χώρας, οι οποίοι τοιχοκολλούν τους 
πίνακες υποψηφίων στο κατάστημα του Δικαστηρίου 
τους, αμέσως μόλις τους παραλάβουν. 

3. Μέσα σε αποκλειστική προθεσμία πέντε ημερών από 
την τοιχοκόλληση των πινάκων υποψηφίων, καθένας που 
είναι γραμμένος στον πίνακα εκλογέων μπορεί να υποβάλ¬ 
λει στους αρμοδίους Προϊσταμένους της παρ. 2 του άρ¬ 
θρου 5 ένσταση για διαγραφή κάποιου από τον πίνακα 
υποψηφίων, εφ' όσον υπόκειται σε στέρηση του δικαιώ¬ 
ματος του εκλέγεσθαι σύμφωνα με την παρ. 2 του άρθρου 
3. Η ένσταση παραδίδεται ή αποστέλλεται τηλεγραφικά. 

4. Η εξέταση των ενστάσεων γίνεται από τις Κεντρικές 
Εφορευτικές Επιτροπές μέσα σε τρεις εργάσιμες ημέρες 
από τότε που τις παρέλαβε. Ενστάσεις που δεν έχουν πε- 
ριέλθει στις Κεντρικές Εφορευτικές Επιτροπές το αργό¬ 
τερο μέχρι 10 Μαΐου δεν εξετάζονται. 

5. Οι οριστικοί πίνακες υποψηφίων καταρτίζονται από 
τους αρμόδιους Προϊσταμένους της παρ. 2 του άρθρου 5 
εφόσον δεν υποβληθούν ενστάσεις και από τις Κεντρικές 
Εφορευτικές Επιτροπές μετά την εξέταση των ενστάσεων 
μέχρι τις 11 Μαΐου οι οποίες τους ανακοινώνουν κατά τα 
οριζόμενα στην παρ. 2 του παρόντος άρθρου. 

Άρθρο 7 

Αντιπρόσωπος και πληρεξούσιος των υποψηφίων 

1. Κάθε υποψήφιος έχει δικαίωμα να διορίσει από έναν 
αντιπρόσωπο με ένα αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψηφίου και παραδίδεται στην εφορευτική επιτροπή. 

Για το διορισμό γίνεται μνεία στο βιβλίο των πρακτικών της 
εκλογής. 

2. Οι υποψήφιοι ή οι αντιπρόσωποί τους ή όταν αυτοί 
λείπουν οι αναπληρωτές τους, έχουν το δικαίωμα να πα- 
ρευρίσκονται, στη αίθουσα ψηφοφορίας, να διατυπώνουν 
κάθε παρατήρηση ή ένσταση σχετικά με την τάξη της ψη¬ 
φοφορίας για το συμφέρον των υποψηφίων, να παρευρί- 
σκονται στη διαλογή των ψήφων και να ασκούν κάθε άλλο 
δικαίωμα που επιτρέπεται από την απόφαση αυτή. Η 
απουσία υποψηφίων και των αντιπροσώπων ή των ανα¬ 
πληρωτών τους δεν εμποδίζει τις εκλογικές διαδικασίες. 

Άρθρο 8 

Χρόνος και τόπος ψηφοφορίας 

1. Η ψηφοφορία διάρκεια μία ημέρα μόνο, από την 8η 
πρωινή μέχρι και την 3η μεταμεσημβρινή ώρα. 

2. Οι δικαστικοί υπάλληλοι των Διοικητικών Πρωτοδι¬ 
κείων των πόλεων που έχουν Διοικητικά Εφετεία, ψηφί¬ 
ζουν στο κατάστημα του οικείου Εφετείου. Οι δικαστικοί 
υπάλληλοι της Γ ενικής Επιτροπείας ψηφίζουν στο κατά¬ 
στημα του Διοικητικού Εφετείου Αθήνας, οι λοιποί στα κα¬ 
ταστήματα των υπηρεσιών τους, εκτός των απεσπασμέ- 
νων για τους οποίους ισχύουν οι διατάξεις του εδαφ. β' της 
παρ. 1 του άρθρου 3. 

3. Οι Προϊστάμενοι Διευθύνσεων των Γ ραμματειών των 
Δικαστηρίων στα οποία διεξάγεται η ψηφοφορία, μερι- 

μνούν α) για την έγγραφη γνωστοποίηση με τοιχοκόλληση, 
στο κατάστημα ψηφοφορίας της ημερομηνίας ψηφοφο¬ 
ρίας, δέκα τουλάχιστον ημέρες πριν από την ορισμένη 
ημέρα ψηφοφορίας, του χώρου που θα διεξαχθεί και των 
ονοματεπωνύμων των υποψηφίων, όπως αυτά αναφέρο- 
νται στον οριστικό πίνακα υποψηφίων και β) για την προε¬ 
τοιμασία του καταστήματος ψηφοφορίας, τον εφοδιασμό 
του με τα αναγκαία εκλογικά είδη, όπως κάλπες, έπιπλα, 
ειδικό διαχωρισμό κ.λπ. και γενικότερα για την ορθή και 
απρόσκοπτη διεξαγωγή της ψηφοφορίας. Οι δαπάνες για 
την κατασκευή των καλπών και την προμήθεια του λοιπού 
εκλογικού υλικού βαρύνουν το Υπουργείο Δικαιοσύνης. 

Αρθρο 9 

Εφορευτικές Επιτροπές 

1. Στα καταστήματα των Διοικητικών Εφετείων ορίζο¬ 
νται Τριμελείς Κεντρικές Εφορευτικές Επιτροπές και στα 
καταστήματα των Διοικητικών Πρωτοδικείων των πόλεων 
που δεν έχουν Εφετείο ορίζονται Τριμελείς Εφορευτικές 
Επιτροπές, ενώπιον των οποίων γίνεται η ψηφοφορία. 

2. Οι παραπάνω εφορευτικές επιτροπές αποτελούνται 
από τρεις δικαστικούς υπαλλήλους, με ισάριθμους ανα¬ 
πληρωτές τους, εφόσον οι υπηρετούντες επαρκούν. Χρέη 
Προέδρου εκτελεί ο δικαστικός υπάλληλος που έχει τον 
ανώτερο βαθμό. Μεταξύ ισοβάθμων ο Πρόεδρος ορίζεται 
με κλήρωση μεταξύ τους ενώπιον της εφορευτικής επι¬ 
τροπής. 

3. Τα τακτικά και αναπληρωματικά μέλη των ως άνω επι¬ 
τροπών κληρώνονται μέχρι 1η Μαΐου από τους δικαστι¬ 
κούς υπαλλήλους που είναι εγεγραμμένοι στον οικείο ορι¬ 
στικό πίνακα εκλογέων που υπηρετούν στην πόλη που 
υπάρχει εκλογικό κατάστημα. Εξαιρούνται όσοι έχουν 
υποβάλλει υποψηφιότητα. Η κλήρωση είναι δημόσια, γίνε¬ 
ται από τους Προϊσταμένους Διευθύνσεων των Γραμμα- 
τειών των Δικαστικών Υπηρεσιών που υπάρχουν τα εκλο¬ 
γικά Τμήματα ενώπιον δύο τουλάχιστον υπαλλήλων. Η 
ημέρα και η ώρα της δημόσιας κλήρωσης γνωστοποιείται 
πέντε ημέρες νωρίτερα με τοιχοκόλληση ανακοίνωσης 
στο κάθε εκλογικό κατάστημα. Για τις ενέργειες της κλή¬ 
ρωσης συντάσσεται σχετικό πρακτικό. Κατά την κλήρωση 
εξάγεται μέχρι διπλάσιος αριθμός αναπληρωματικών με¬ 
λών, όπου σύμφωνα με τον αριθμό των υπηρετούντων εί¬ 
ναι δυνατόν, τα οποία αναγράφονται σε πίνακα κατά σειρά 
κλήρωσή τους. Με την φροντίδα των παραπάνω προϊστα¬ 
μένων ειδοποιούνται αυθημερόν για χο διορισμό τους τα 
τακτικά και αναπληρωματικά μέλη κατά τη σειρά της κλή¬ 
ρωσής τους. 

4. Η άσκηση των καθηκόντων των μελών της εφορευτι¬ 
κής επιτροπής είναι υποχρεωτική. Αδικαιολόγηση παρά¬ 
λειψη άσκησης των καθηκόντων μέλους εφορευτικής επι¬ 
τροπής συνεπάγεται υποχρεωτικά άσκηση πειθαρχικής 
δίωξης σύμφωνα με τις περί δικαστικών υπαλλήλων κείμε¬ 
νες διατάξεις. 

5. Κάθε εφορευτική επιτροπή διευθύνει την εκλογή και 
τηρεί βιβλίο πρακτικών και πρωτόκολλο ψηφοφορίας. Ο 
Πρόεδρος της επιτροπής αναθέτει σε ένα από τα μέλη της 
καθήκοντα γραμματέα για την σύνταξη των πρακτικών. 

6. Κάθε εφορευτική επιτροπή αποφασίζει κατά πλειο- 
ψηφία. 

7. Κάθε εφορευτική επιτροπή χρησιμοποιεί την σφρα¬ 
γίδα της υπηρεσίας του εκλογικού καταστήματος. Ο 
γραμματέας της επιτροπής μετά το τέλος της ψηφοφο¬ 


ρίας παραδίδει τη σφραγίδα στον Προϊστάμενο Δ/νσεων 
της Γραμματείας του Δικαστηρίου. 

Αρθρο 10 

Ψηφοδέλτια - Φάκελλοι 

1. Τα ψηφοδέλτια που περιλαμβάνουν τους υποψη¬ 
φίους αιρετούς εκπροσώπους στα Δικαστικά (Υπηρε¬ 
σιακά) Συμβούλια των Διοικητικών Εφετείων κατασκευά¬ 
ζονται από λευκό χαρτί, το δε ψηφοδέλτιο που περιλαμ¬ 
βάνει τους υποψηφίους αιρετούς εκπροσώπους στα Δικα¬ 
στικά (Υπηρεσιακά) Συμβούλια του ΣτΕ κατασκευάζεται 
από χρωματιστό χαρτί και είναι έντυπα. Η εκτύπωσή τους 
γίνεται με την φροντίδα των αρμοδίων Προϊσταμένων της 
παρ. 2 του άρθρου 5. 

2. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των εγγεγραμμένων στον πίνακα 
εκλογέων και προωθούνται στις Εφορευτικές Επιτροπές 
μέχρι 15 Μαΐου με την φροντίδα των παραπάνω αρμοδίων 
Προϊσταμένων. 

3. Τα ψηφοδέλτια περιλαμβάνουν τον τίτλο, προκειμέ- 
νου για τα λευκά, ή τους τίτλους, προκειμένου για τα χρω¬ 
ματιστά των Υπηρεσιακών Συμβουλίων καθώς και τα ονο¬ 
ματεπώνυμα των υποψηφίων με αλφαβητική σειρά. 

4. Οι φάκελοι κατασκευάζονται ομοιόμορφα με την 
φροντίδα των παραπάνω Προϊσταμένων από αδιαφανές 
χαρτί χρώματος αντιστοίχου προς τα ψηφοδέλτια. 

5. Η Γενική Επιτροπεία, οι αρμόδιοι Προϊστάμενοι της 
παρ. 2 του άρθρου 5 φροντίζουν ώστε σε κάθε περίπτωση 
να έχουν φτάσει σε όλες τις υπηρεσίες το αργότερο μέχρι 
26 Μαΐου οι οριστικοί κατάλογοι εκλογέων τα ψηφοδέλτια 
και οι φάκελοι. 

Αρθρο 11 

Ακυρότητα ψηφοδελτίων 

1. Λέξεις, υπογραμμίσεις, διαγραφές, στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της ψη¬ 
φοφορίας, επάγονται την ακυρότητα του ψηφοδελτίου 
που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής πε¬ 
ριπτώσεις που ορίζονται περιοριστικά, δηλαδή αν: 

ά) Χρησιμοποιηθεί για την εκλογή αιρετών εκπροσώπων 
σε Υπηρεσιακό Συμβούλιο άλλο από εκείνο που αναγρά¬ 
φεται πάνω σ' αυτό. 

β) Βρεθεί σε φάκελο που δεν είναι σύμφωνος με τους 
όρους της παραγράφου 4 του άρθρου 10 της απόφασης 
αυτής. 

γ) Δεν είναι έντυπο έστω και εν μέρει. 

δ) Εκτυπώθηκε σε χαρτί που διαφέρει ολοφάνερα στο 
χρώμα, από αυτό που χορηγήθηκε από την Εφορευτική 
Επιτροπή. 

ε) Βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής. 

στ) Βρεθούν στο φάκελο περισσότερα από ένα ψηφο¬ 
δέλτια εκτός και εάν έχουν σταυρούς στους ίδιους υποψη¬ 
φίους οπότε είναι έγκυρα και υπολογίζονται ως μία ψή¬ 
φος. 

ζ) Έχει περισσότερους από τρεις σταυρούς, 
η) Δεν έχει καθόλου σταυρούς. 

Λ 

Αρθρο 12 

Διαδικασία εκλογών 

1. Στα καταστήματα που διεξάγονται οι εκλογές τοπο¬ 
θετούνται δύο κάλπες, μια για την ανάδειξη των αιρετών 
εκπροσώπων στα Δικαστικά (Υπηρεσιακά) Συμβούλια του 
ΣτΕ και μία για την ανάδειξη των εκπροσώπων στο Δικα¬ 
στικό (Υπηρεσιακό) Συμβούλιο του οικείου Εφετείου. 

2. Την ορισμένη ημέρα ψηφοφορίας και μία ώρα πριν 
από την έναρξή της, τα μέλη της Εφορευτικής Επιτροπής 
είναι υποχρεωμένα να βρίσκονται στο κατάστημα ψηφο¬ 
φορίας για να παραλάβουν το κατάστημα, τις κάλπες, τα 
έπιπλα και τα υπόλοιπα εκλογικά είδη. 

3. Ακολούθως ανοίγονται οι κάπλες και εξετάζονται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή αναπληρωτές τους, αν είναι 
άδειες και κατόπιν κλείνονται και σφραγίζονται από την 
Επιτροπή. 

4. Για τις ενέργειες των παραγράφων 2 και 3 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

5. Την καθορισμένη ώρα ό Πρόεδρος της Επιτροπής κη¬ 
ρύσσει την έναρξη της ψηφοφορίας και καλεί τους εκλο¬ 
γείς να ψηφίσουν. 

6. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει το βιβλιάριο υγείας και επαληθεύει την εγ¬ 
γραφή τους στους πίνακες εκλογέων. Το βιβλιάριο υγείας 
σφραγίζεται από τον Πρόεδρο της Εφορευτικής Επιτρο¬ 
πής. 

7. Η Εφορευτική Επιτροπή δίνει σε κάθε εκλογέα δύο 
φακέλους σφραγισμένους με τη σφραγίδα της και μονο¬ 
γραφημένους από τον Πρόεδρό της καθώς και δύο ψηφο¬ 
δέλτια. 

8. Ο εκλογέας αποσύρεται μόνος και υποχρεωτικά πίσω 
από το ειδικό διαχώρισμα (παραβάν). Αφού σημειώσει με 
σταυρό προτίμησης μέχρι τρεις (3) υποψηφίους από τους 
αναγραφομένους στο ψηφοδέλτιο τοποθετεί το ψηφο¬ 
δέλτιο στο φάκελο που του έχει παραδοθεί. Μετά επι¬ 
στρέφει στην Εφορευτική Επιτροπή, επιδεικνύει τους φα¬ 
κέλους στον Πρόεδρό της και στους παρισταμένους, 
ώστε, να είναι εμφανές ότι κρατά δύο φακέλους με τη 
σφραγίδα της Επιτροπής και τη μονογραφή του Προέδρου 
και στη συνέχεια τους ρίχνει στις αντίστοιχες κάλπες. 

9. Οι σταυροί προτίμησης τίθενται δεξιά ή αριστερά των 
ονοματεπωνύμων των υποψηφίων με στυλογράφο χρώμα¬ 
τος μπλε ή μαύρου. 

10. Το ονοματεπώνυμο των εκλογέων που ψηφίζουν, 
καθώς και ο αριθμός τους στον πίνακα εκλογέων του άρ¬ 
θρου 4 της απόφασης αυτής, αναγράφονται κατά τη σειρά 
προσέλευσής τους, στο πρωτόκολλο ψηφοφορίας που 
τηρεί η Εφορευτική Επιτροπή σύμφωνα με την παρά¬ 
γραφο 5 του άρθρου 9 της απόφασης αυτής. Όταν τελει¬ 
ώσει η ψηφοφορία, κλείνεται το πρωτόκολλο ψηφοφο¬ 
ρίας και υπογράφεται από τα μέλη της επιτροπής και τους 
παρευρισκομένους υποψηφίους ή αντιπροσώπους ή ανα¬ 
πληρωτές τους. 

11. Η φροντίδα για την τήρηση της δημόσιας τάξης στον 


τόπο της ψηφοφορίας και γύρων από αυτόν ανήκει στην 
Εφορευτική Επιτροπή με επιτηρητή τον Πρόεδρό της. 
Απαγορεύται σε όλη τη διάρκεια της ψηφοφορίας η παρα¬ 
μονή στην αίθουσα ψηφοφορίας άλλου προσώπου εκτός 
από τα μέλη της Εφορευτικής Επιτροπής και τους υποψη¬ 
φίους ή τους αντιπροσώπος τους ή τους αναπληρωτές 
τους. 

12. Όταν περάσει η καθορισμένη ώρα για τη λήξη της 
ψηφοφορίας κηρύσσεται η αποπεράτωσή της και κλείνο- 
νται οι πόρτες του καταστήματος ψηφοφορίας. Πάντως η 
Εφορευτική Επιτροπή μπορεί να παρατείνει την ψηφοφο¬ 
ρία εφόσον έχουν προσέλθει πριν από τη λήξη της, εκλο¬ 
γείς που δεν μπόρεσαν να ψηφίσουν. Η ώρα της περάτω- 
σης της ψηφοφορίας καθώς και ο λόγος της τυχόν παρά¬ 
τασής της αναγράφονται στο βιβλίο πρακτικών. 

Αρθρο 13 

Ενστάσεις κατά τη διάρκεια της ψηφοφορίας 

1. Κάθε υποψήφιος, ή αντιπρόσωπός του, ή αναπληρω¬ 
τής του, έχουν το δικαίωμα να υποβάλουν στην Εφορευ¬ 
τική Επιτροπή ενστάσεις για παραβάσεις διατάξεων της 
απόφασης αυτής, κατά της διάρκεια της ψηφοφορίας 
μέσα ή έξω από το εκλογικό κατάστημα. Οι ενστάσεις εί¬ 
ναι γραπτές και καταχωρούνται υποχρεωτικά στο βιβλίο 
των πρακτικών. 

2. Γ ια τις ενστάσεις αποφασίζει η Εφορευτική Επιτροπή 
αιτιολογημένα είτε αμέσως είτε όταν τελειώσει η ψηφο¬ 
φορία. Οι αποφάσεις της καταχωρούνται στο βιβλίο πρα¬ 
κτικών. 

Αρθρο 14 

Διαλογή ψηφοδελτίων από τις Εφορευτικές Επιτροπές 
των Διοικητικών Πρωτοδικείων 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας, κατά τη διαδικασία των επο¬ 
μένων παραγράφων. 

2. Η Εφορευτική Επιτροπή κάθε Διοικητικού Πρωτοδι¬ 
κείου ανοίγει τις κάλπες. Στο βιβλίο πρακτικών της πι¬ 
στοποιείται ότι οι σφραγίδες των καλπών βρέθηκαν άθι¬ 
χτες τη στιγμή του ανοίγματος αυτών. 

3. Στη συνέχεια αριθμούνται οι λευκοί φάκελοι για την 
ανάδειξη εκπροσώπων στο Υπηρεσιακό Συμβούλιο του οι¬ 
κείου Εφετείου και οι χρωματιστοί για την ανάδειξη εκ¬ 
προσώπων στα Υπηρεσιακά Συμβούλια του ΣτΕ, χωρίς να 
ανοιχτούν. Τα αποτελέσματα των αριθμήσεων γράφονται 
ολογράφως στο βιβλίο Πρακτικών. 

4. Αν από την κάθε αρίθμηση προκύψει διαφορά μεταξύ 
του αριθμού των φακέλων και του αριθμού των ψηφισά- 
ντων, επαναλαμβάνεται η αρίθμηση. Αν και πάλι προκύψει 
διαφορά, αφαιρούνται οι φάκελοι εκείνοι που δεν έχουν τη 
μονογραφή του Προέδρου της Εφορευτικής Επιτροπής 
και ακολούθως εκείνοι που δεν έχουν τη σφραγίδα της 
Εφορευτικής Επιτροπής. Αν οι φάκελοι που δεν έχουν μο¬ 
νογραφή ή σφραγίδα δεν καλύπτουν τη διαφορά, τότε όλοι 
οι σφραγισμένοι φάκελοι ρίχνονται και πάλι στην κάλπη και 
αφαιρούνται στην τύχη τόσοι όσοι απαιτούνται για να κα¬ 
λυφθεί η διαφορά. Οι φάκελοι που αφαιρούνται κατ’ αυτόν 
τον τρόπο, καταστρέφονται από τον Πρόεδρο της Εφο¬ 
ρευτικής Επιτροπής. Η Εφορευτική Επιτροπή οφείλει σε 
κάθε περίπτωση να διατυπώσει στα πρακτικά τη γνώμη 
της για την αιτία ύπαρξης πλεοναζόντων φακέλων. 

5. Ενστάσεις που αφορούν την παραπάνω διαδικασία, 
ασκούνται ενώπιον της Εφορευτικής Επιτροπής και εκδι- 
κάζονται από αυτήν πριν περατωθεί η παραπάνω διαλογή. 

6. Μετά τον τερματισμό της αρίθμησης, η Εφορευτική 
Επιτροπή κάθε Διοικητικού Πρωτοδικείου καταχωρίζει 
στο βιβλίο πρακτικών της εκλογής την ώρα του πέρατος 
της καταμέτρησης, τον ολικό αριθμό των γραμμένων στον 
πίνακα εκλογέων, τον ολικό αριθμό των εκλογέων που ψή¬ 
φισαν, τον ολικό αριθμό των φακέλων κάθε κάλπης, τις τυ¬ 
χόν ενστάσεις και την απόφαση επ' αυτών της Εφορευτι¬ 
κής Επιτροπής και κάθε άλλο χρήσιμο στοιχείο. Το πρα¬ 
κτικό αυτό υπογράφεται από τα μέλη της Εφορευτικής 
Επιτροπής και τους παρόντες υποψηφίους, ή τους αντι¬ 
προσώπους τους ή τους αναπληρωτές τους. 

7. Η Εφορευτική Επιτροπή κάθε Διοικητικού Πρωτοδι¬ 
κείου εν συνεχεία εσωκλείει σε σάκκο τους φακέλους και 
αντίγραφο του παραπάνω πρακτικού, τον σφραγίζει και 
αποστέλει αυτόν αμέσως με κάθε πρόσφορο και ασφαλές 
μέσο μαζί με αντίγραφο αποδεικτικού αποστολής στην 
Κεντρική Εφορευτική Επιτροπή του οικείου Εφετείου. 

Αρθρο 15 

Διαλογή ψηφοδελτίων από τις 
Κεντρικές Εφορευτικές Επιτροπές 

1. Η Κεντρική Εφορευτική Επιτροπή κάθε Διοικητικού 
Εφετείου μετά το πέρας της ψηφοφορίας, σφραγίζει τις 
κάλπες, οι οποίες, με ευθύνη της, φυλάσσονται εντός του 
καταστήματος του Εφετείου. 

2. Κάθε Κεντρική Εφορευτική Επιτροπή παραλαμβάνει 
τους σφραγισμένους σάκκους που στέλνουν οι Εφορευτι¬ 
κές Επιτροπές των Διοικητικών Πρωτοδικείων της περι¬ 
φέρειας του Εφετείου της, τους οποίους φυλάσσει με ευ¬ 
θύνη της εντός του καταστήματος του Εφετείου και συ¬ 
ντάσσει αποδεικτικό παραλαβής που επιστρέφει αμέσως 
στην Εφορευτική Επιτροπή κάθε Διοικητικού Πρωτοδι¬ 
κείου. 

3. Την επομένη της παραλαβής και του τελευταίου 
σφραγισμένου σάκκου, η κάθε Κεντρική Εφορευτική Επι¬ 
τροπή συγκαλείται με ευθύνη του Προέδρου της και αρχί¬ 
ζει την διαδικασία διαλογής των ψηφοδελτίων των καλπών 
του καταστήματος του Εφετείου της, κατά τη διαδικασία 
των παρ. 2 μέχρι και 6 του παραπάνω άρθρου. 

4. Μετά την αρίθμηση των λευκών και των χρωματιστών 
φακέλων των καλπών του παραπάνω καταστήματος και 
τοποθέτησή τους σε αντίστοιχα τραπέζια διαλογής, ο 
Πρόεδρος της Επιτροπής ανοίγει κάθε σάκκο ξεχωριστά. 
Στο βιβλίο των πρακτικών πιστοποιείται ότι οι σφραγίδες 
του σάκκου βρέθηκαν άθιχτες τη στιγμή του ανοίγματός 
του. Εν συνεχεία από το πρακτικό του σάκκου διαβάζει με¬ 
γαλοφώνως, την ονομασία του Πρωτοδικείου, τους ολι¬ 
κούς αριθμούς των ψηφισάντων, των λευκών και των χρω¬ 
ματιστών φακέλων. Εξακριβώνει τη συμφωνία των ολικών 
αριθμών φακέλων, όπως προκύπτουν από το πρακτικό, με 
αυτούς που ανευρίσκει στον σάκκο και τους τοποθετεί 
στα αντίστοιχα τραπέζια διαλογής. 

Οι παραπάνω ενέργειες καταχωρούνται στο βιβχί 0 Πρα¬ 
κτικών της Κεντρικής Εφορευτικής Επιτροπής. 

5. Εάν διαπιστωθεί ασυμφωνία των ολικών αριθμών ή 
του ολικού αριθμού των φακέλων που ανευρίσκονται στον 
σάκκο με τους αντίστοιχους αριθμούς που αναγράφονται 
στο πρακτικό του σάκκου ακολουθείται η διαδικασία της 
παρ. 4 του άρθρου 14. 


6. Ενστάσεις κατά τη διάρκεια της διαδικασίας απο¬ 
σφράγισης των σάκκων και ενοποίησης των φακέλων 
ασκούνται ενώπιον της Κεντρικής Εφορευτικής Επιτρο¬ 
πής και εκδικάζονται από αυτήν, πριν περατωθεί η εν λόγω 
διαδικασία. 

7. Μετά την ενοποίηση και το ανακάτεμα των φακέλων 
στα αντίστοιχα τραπέζια διαλογής, με τρόπο ώστε να μη 
γίνεται αντιληπτό από τους παρευρισκομένους, η υπηρε¬ 
σία από την οποία προέρχεται ο κάθε φάκελος, η Κεντρική 
Εφορευτική Επιτροπή κάθε Διοικητικού Εφετείου αρχίζει 
την αποσφράγιση των λευκών φακέλων, για την ανάδειξη 
των αιρετών εκπροσώπων στο Υπηρεσιακό Συμβούλιο του 
οικείου Εφετείου και ακολούθως αρχίζει την αποσφρά¬ 
γιση των χρωματιστών φακέλων, για την εξαγωγή των απο¬ 
τελεσμάτων της ψηφοφορίας για την ανάδειξη αιρετών 
εκπροσώπων στα Υπηρεσιακά Συμβούλια του ΣτΕ, κατά τη 
διαδικασία των επόμενων παραγράφων. 

8. Ο Πρόεδρος της Επιτροπής αποσφραγίζει κάθε 
λευκό φάκελο ξεχωριστά και αφού εξακριβώσει το έγκυρο 
του ψηφοδελτίου που περιέχει και το οποίο επιδεικνύει σε 
όποιον από τους παρισταμένους (μέλη της Εφορευτικής 
Επιτροπής, υποψηφίους ή αντιπροσώπους τους) το ζητή¬ 
σει, διαβάζει μεγαλοφώνως την ονομασία του Υπηρεσια¬ 
κού Συμβουλίου και τα ονοματεπώνυμα των υποψηφίων 
που φέρουν σταυρό προτίμησης. Κάθε έγκυρο ψηφοδέλ¬ 
τιο αριθμείται και μονογράφεται από τον Πρόεδρο της Κε¬ 
ντρικής Εφορευτικής Επιτροπής. Αφού προσδιοριστούν 
τα έγκυρα ψηφοδέλτια, γίνεται καταμέτρηση των σταυ¬ 
ρών προτίμησης υπέρ κάθε υποψηφίου. 

9. Εν συνεχεία ο Πρόεδρος της Επιτροπής με την διαδι¬ 
κασία της παραπάνω παραγράφου, αρχίζει την αποσφρά¬ 
γιση των χρωματιστών φακέλων, την διαλογή των ψηφο¬ 
δελτίων και την καταμέτρηση των σταυρών προτίμησης 
υπέρ κάθε υποψηφίου κατά Υπηρεσιακό Συμβούλιο του 
ΣτΕ. 

10. Ενστάσεις που αφορούν την διαδικασία της διαλο¬ 
γής των ψήφων ασκούνται ενώπιον της κάθε Κεντρικής 
Εφορευτικής Επιτροπής και εκδικάζονται από αυτήν πριν 
από το πέρας της διαλογής. 

11. Μετά τον τερματισμό της διαλογής, κάθε Κεντρική 
Εφορευτική Επιτροπή καταχωρίζει στο βιβλίο πρακτικών 
της εκλογής την ώρα του πέρατος της διαλογής, τον ολικό 
αριθμό των γραμμένων στον πίνακα εκλογέων της περιφέ¬ 
ρειας του οικείου Εφετείου, τον ολικό αριθμό των εκλο¬ 
γέων, κατά εφετειακή περιφέρεια, που ψήφισαν, τον 
ολικό αριθμό των λευκών και των χρωματιστών ακύρων 
ψηφοδελτίων, τον ολικό αριθμό των λευκών και των χρω¬ 
ματιστών ψηφοδελτίων που προσβλήθηκαν ως άκυρα 
άλλα κηρύχθηκαν έγκυρα και τον ολικό αριθμό των σταυ¬ 
ρών προτίμησης υπέρ κάθε υποψηφίου κατά Υπηρεσιακό 
Συμβούλιο και κάθε άλλο χρήσιμο στοιχείο. Το βιβλίο πρα¬ 
κτικών της εκλογής υπογράφεται από τα μέλη της Κεντρι¬ 
κής Εφορευτικής Επιτροπής και τους παρόντες υποψη¬ 
φίους ή τους αντιπροσώπους τους ή τους αναπληρωτές 
τους. 

Αρθρο 16 

Ανάδειξη - Ανακήρυξη εκπροσώπων 

1. Μετά τον τερματισμό της διαλογής των ψηφοδελτίων 
και την καταμέτρηση των σταυρών προτίμησης υπέρ κάθε 
υποψηφίου, κάθε Κεντρική Εφορευτική Επιτροπή προ¬ 
βαίνει στην ανάδειξη των αιρετών εκπροσώπων των δικά- 

στικών υπαλλήλων στο Δικαστικό (Υπηρεσιακό) Συμβούλιο 
του οικείου Εφετείου κατά την διαδικασία των επομένων 2 
μέχρι και 4 παραγράφων. 

2. Ως τακτικοί εκπρόσωποι αναδεικνύονται κατά σειρά 
οι δύο πρώτοι από τους υποψηφίους που συγκέντρωσαν 
τους περισσότερους σταυρούς προτίμησης και ως ανα¬ 
πληρωτές των τακτικών εκπροσώπων αναδεικνύονται οι 
δύο επόμενοι κατά σειρά σταυροδοσίας, υποψήφιοι. 

3. Κάθε Κεντρική Εφορευτική Επιτροπή καταρτίζει πί¬ 
νακα, στον οποίο συμπεριλαμβάνονται οι υπόλοιποι υπο¬ 
ψήφιοι κατά τη σειρά των σταυρών που έχουν συγκεντρώ¬ 
σει. 

4. Σε περίπτωση ισοψηφίας διενεργείται κλήρωση. 

5. Ακολούθως κάθε Κεντρική Εφορευτική Επιτροπή, 
συντάσσει πρακτικό των αποτελεσμάτων της καταμέτρη¬ 
σης των σταυρών προτίμησης υπέρ κάθε υποψηφίου εκ¬ 
προσώπου κατά Υπηρεσιακό Συμβούλιο (Πενταμελές - 
Επταμελές) του ΣτΕ. Το Πρακτικό υπογράφεται από τα 
μέλη της Εφορευτικής Επιτροπής τους παρόντες υποψη¬ 
φίους ή τους αντιπροσώπους τους ή τους αναπληρωτές 
τους. Το πρακτικό αυτό αποστέλλεται με ευθύνη του Προ¬ 
έδρου της Επιτροπής, αμέσως με κάθε πρόσφορο μέσο 
στον Πρόεδρο της Κεντρικής Εφορευτικής Επιτροπής του 
Διοικητικού Εφετείου Αθήνας. 

6. Η Κεντρική Εφορευτική Επιτροπή του Διοικητικού 
Εφετείου Αθήνας εκτελεί τα καθήκοντα που περιγράφο- 
νται στις παραπάνω παραγράφους και παραλαμβάνει τα 
πρακτικά της παρ. 5 του παρόντος άρθρου που αποστέλ¬ 
λουν οι λοιπές Κεντρικές Εφορευτικές Επιτροπές. Μετά 
την παραλαβή και του τελευταίου πρακτικού προβαίνει 
στην ανάδειξη των δύο τακτικών και των δύο αναπληρωμα¬ 
τικών εκπροσώπων των δικαστικών υπαλλήλων στο 5με- 
λές Δικαστικό (Υπηρεσιακό) Συμβούλιο του ΣτΕ και των 
δύο τακτικών και των δύο αναπληρωματικών εκπροσώπων 
στο 7μελές Δικαστικό (Υπηρεσιακό) Συμβούλιο του ΣτΕ 
και καταρτίζει τους αντίστοιχους πίνακες κατά τη διαδικα¬ 
σία των παρ. 2,3 και 4 του παρόντος άρθρου. Οι ενέργειες 
αυτές καταχωρούνται στο βιβλίο πρακτικών της. 

7. Η ανακήρυξη των τακτικών και αναπληρωματικών αι¬ 
ρετών εκπροσώπων των δικαστικών υπαλλήλων στα Δικα¬ 
στικά (Υπηρεσιακά) Συμβούλια των Διοικητικών Εφετείων 
και του Συμβουλίου της Επικράτειας γίνεται δημόσια, 
από την κάθε Κεντρική Εφορευτική Επιτροπή. 

8. Αν αιρετός εκπρόσωπος παραιτηθεί ή παύσει μετά 
την ανακήρυξή του να έχει την ιδιότητα του δικαστικού 
υπαλλήλου, τακτικός εκπρόσωπος καθίσταται ο αναπλη¬ 
ρωματικός και ως αναπληρωματικός καθίσταται ο επόμε¬ 
νες κατά σειρά ψήφων υποψήφιος βάσει των πινάκων των 
παρ. 3 και 6 παρόντος άρθρου. 

Αρθρο 17 

Γ νωστοποίηση αποτελεσμάτων 

1. Η κάθε Κεντρική Εφορευτική Επιτροπή αμέσως μετά 
τον τερματισμό των ενεργειών της, όπως ορίζονται στο 
προηγούμενο άρθρο γνωστοποιεί στον Πρόεδρο του Δικα¬ 
στικού (Υπηρεσιακού) Συμβουλίου του οικείου Εφετείου 
με έγγραφο του Προέδρου της, την ανακήρυξη των δύο 
τακτικών και των δύο αναπληρωματικών αιρετών εκπρο¬ 
σώπων των δικαστικών υπαλλήλων στο Συμβούλιο αυτό. 
Προς τον ίδιο διαβιβάζει και αντίγραφο του πίνακα της 
παρ. 3 του άρθρου 16. 

2. Η Κεντρική Εφορευτική Επιτροπή του Διοικητικού 


Εφετείου Αθήνας επιπρόσθετα με την διαδικασία της πα¬ 
ραπάνω παραγράφου γνωστοποιεί στους Προέδρους των 
Δικαστικών (Υπηρεσιακών) Συμβουλίων του ΣτΕ (δμελές- 
7μελές) την ανακήρυξη των δύο τακτικών και των δύο ανα¬ 
πληρωματικών αιρετών εκπροσώπων στα αντίστοιχα Συμ¬ 
βούλια και διαβιβάζει προς αυτούς αντίγραφα των πινάκων 
της παρ. 6 του άρθρου 16. 

3. Αντίγραφα των παραπάνω εγγράφων και πινάκων κοι¬ 
νοποιούνται στην αρμόδια Διεύθυνση του Υπουργείου Δι¬ 
καιοσύνης. 

Αρθρο 18 

Παράδοση στοιχείων 

1. Η κάθε Εφορευτική Επιτροπή μετά τον τερματισμό 
των ενεργειών της, παραδίδει στον Προϊστάμενο Διευθύν- 
σεως της Γραμματείας του Δικαστηρίου της, το πρωτό¬ 
κολλο ψηφοφορίας της, το βιβλίο πρακτικών της και όσα 
άλλα εκλογικά έγγραφα υπάρχουν, καθώς και τα ψηφο¬ 
δέλτια τακτοποιημένα κατά σειρά που αριθμήθηκαν. Για 
την παράδοση υπογράφεται σχετικό πρωτόκολλο. 

2. Τα στοιχεία αυτά φυλάσσονται για ένα έτος από τον 
διορισμό των αιρετών εκπροσώπων στα Υπηρεσιακά Συμ¬ 
βούλια και ύστερα καταστρέφονται αφού συνταχθεί σχε¬ 
τικό πρακτικό. Σε περίπτωση εκκρεμοδικίας φυλάσσονται 
μέχρι την έκδοση οριστικής απόφασης και πάντως όχι 
πέρα από τη λήξη της θητείας των αιρετών εκπροσώπων 
στα Υπηρεσιακά Συμβούλια. 

Αρθρο 19 

Επανάληψη ψηφοφορίας 

Αν ακυρωθεί η εκλογή των αιρετών εκπροσώπων σε κά¬ 
ποιο Υπηρεσιακό Συμβούλιο και διαταχθεί η επανάληψη 
της ψηφοφορίας, η ψηφοφορία επαναλαμβάνεται ολικώς 
ή μερικώς με βάση τους πίνακες εκλογέων που χρησιμο¬ 
ποιήθηκαν κατά την αρχική ψηφοφορία. Πρόταση και ανα¬ 
κήρυξη νέων υποψηφίων δεν επιτρέπεται. 

Β. ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 

Αρθρο 20 
Τρόπος εκλογής 

1. Οι αιρετοί εκπρόσωποι του κλάδου δικαστικών υπαλ¬ 
λήλων του Συμβουλίου της Επικράτειας, στα Δικαστικά 
(Υπηρεσιακά) Συμβούλια του ΣτΕ, εκλέγονται με άμεση 
καθολική και μυστική ψηφοφορία. 

2. Η εκλογή διεξάγεται στην έδρα του Συμβουλίου της 
Επικράτειας. 

Αρθρο 21 

Δικαίωμα του εκλέγειν και εκλέγεσθαι 

Ως προς το δικαίωμα του εκλέγειν και εκλέγεσθαι ισχύ¬ 
ουν οι διατάξεις του άρθρου 3 της παρούσης αποφά- 
σεως. 

Αρθρο 22 

Πίνακες εκλογέων-αιτήσεις, ενστάσεις 

1. Μέχρι τις 30 Μαρτίου κάθε δεύτερου έτους συντάσ- 
σεται από τον Προϊστάμενο Διευθύνσεως της Γραμμα¬ 
τείας του Συμβουλίου της Επικράτειας αλφαβητικός πίνα¬ 
κας εκλογέων. Ο πίνακας αυτός περιλαμβάνει όλους τους 
δικαστικούς υπαλλήλους του ΣτΕ που υπάγονται στην αρ¬ 
μοδιότητα των Υπηρεσιακών του Συμβουλίων. 

2. Ο πίνακας αυτός τοιχοκολλάται στο κατάστημα του 

ΣτΕ και ανακοινώνεται στους ενδιαφερόμενους μέχρι 10 
Απριλίου. 

3. Κατά τα λοιπά ισχύουν τα οριζόμενα στις διατάξεις 
των παρ. 3 και 4 του άρθρου 4 της παρούσης αποφάσεως 
και μόνον αντικαθίστανται οι λέξεις «στην Γενικής Επιτρο¬ 
πεία» με τις λέξεις «στον Προϊστάμενο Διευθύνσεως της 
Γραμματείας του Συμβουλίου της Επικράτειας». 

Αρθρο 23 

Υποβολή Υποψηφιοτήτων 

1. Κάθε εκλογέας που έχει το δικαίωμα να εκλέγεται 
έχει δικαίωμα να συμμετέχει ως υποψήφιος στις εκλογές. 

2. Η υποψηφιότητα υποβάλλεται εγγράφως από τον εν¬ 
διαφερόμενο με αίτησή του που παραδίδεται στον αρμό¬ 
διο Προϊστάμενο της παρ. 1 του άρθρου 22 ή αποστέλλε- 
ται τηλεγραφικά σ’ αυτόν από 1 έως 10 Απριλίου του 
έτους της εκλογής. Στην αίτηση αναγράφεται το όνομα, 
επώνυμο, πατρώνυμο, η υπαλληλική ιδιότητα, το Υπηρε¬ 
σιακό Συμβούλιο στο οποίο θέτει υποψηφιότητα και η 
ακριβής ταχυδρομική διεύθυνση του υποψηφίου. 

3. Υποψηφιότητα μπορεί να τεθεί για ένα μόνο Υπηρε¬ 
σιακό Συμβούλιο. 

Αρθρο 24 

Ανακήρυξη υποψηφίων 

1. Μέχρι 11 Απριλίου του έτους της εκλογής συντάσσο- 
νται από αρμόδιο Προϊστάμενο της παρ. 1 του άρθρου 22 
αλφαβητικοί πίνακες υποψηφίων εκπροσώπων, στους 
οποίους συμπεριλαμβάνονται όλοι όσοι υπέβαλα υποψη¬ 
φιότητα. 

2. Οι πίνακες της προηγουμένης παραγράφου τοιχοκο- 
λούνται μέχρι 21 Απριλίου στο κατάστημα του Συμβουλίου 
της Επικράτειας. 

3. Κατά τα λοιπά ισχύουν τα οριζόμενα στις παρ. 3,4 και 
5 του άρθρου 6 της παρούσης αποφάσεως και αντικαθί¬ 
στανται μόνον όπου αναφέρεται η φράση «αρμοδίους 
Προϊσταμένους της παρ. 2 του άρθρου 5» με την φράση 
«αρμόδιο Προϊστάμενο της παρ. 1 του άρθρου 22». 

Άρθρο 25 

Αντιπρόσωπος και πληρεξούσιος υποψηφίων 

Σχετικά με τους αντιπροσώπους και πληρεξουσίους των 
υποψηφίων ισχύουν τα οριζόμενα στις διατάξεις του άρ¬ 
θρου 7 της παρούσης αποφάσεως. 

Άρθρο 26 

Χρόνος και τόπος ψηφοφορίας 

1. Η ψηφοφορία διαρκεί μία ημέρα μόνο, από την 8η 
πρωινή μέχρι και την 5η μεταμεσημβρινή ώρα. 

2. Κατά τα λοιπά ισχύουν τα οριζόμενα στις διατάξεις 
της παρ. 3 του άρθρου 8 της παρούσης αποφάσεως, αντι¬ 
καθίσταται μόνο η φράση «οι Προϊστάμενοι Διευθύνσεων 
των Γραμματειών των Δικαστηρίων στα οποία διεξάγεται η 
ψηφοφορία, μεριμνούν» με τη φράση «ο αρμόδιος Προϊ¬ 
στάμενος της παρ. 1 του άρθρου 22 μεριμνά». 

Άρθρο 27 

Εφορευτική Επιτροπή 

1. Στο κατάστημα του Συμβουλίου της Επικράτειας ορί¬ 
ζεται Τριμελής Εφορευτική Επιτροπή ενώπιον της οποίας 
γίνεται η ψηφοφορία και που αποτελείται από τρεις δικα¬ 
στικούς υπαλλήλους με ισάριθμούς αναπληρωτές τους. 
Πρόεδρος της Εφορευτικής Επιτροπής ορίζεται ο υπάλ¬ 


ληλος που έχει τον ανώτερο βαθμό. Μεταξύ ισοβάθμων ο 
Πρόεδρος ορίζεται με κλήρωση μεταξύ τους ενώπιον της 
Εφορευτικής Επιτροπής. 

2. Τα τακτικά και αναπληρωματικά μέλη της Εφορευτι¬ 
κής Επιτροπής κληρώνονται μέχρι την 1 η Μαϊου από τους 
γραμμένους στον οριστικό πίνακα εκλογέων. Εξαιρούνται 
όσοι έχουν υποβάλλει υποψηφιότητα. Η κλήρωση είναι 
δημόσια, γίνεται από τον αρμόδιο Προϊστάμενο της παρ. 1 
του άρθρου 22, ενώπιον δύο τουλάχιστον υπαλλήλων. Η 
ημέρα και η ώρα της δημόσιας κλήρωσης γνωστοποιείται 
πέντε ημέρες ενωρίτερα με τοιχοκόλληση ανακοίνωσης 
στο κατάστημα του Συμβουλίου της Επικράτειας. Για τις 
ενέργειες της κλήρωσης συντάσσεται σχετικό Πρα¬ 
κτικό. Κατά την κλήρωση εξάγεται διπλάσιος αριθμός ανα¬ 
πληρωματικών μελών, τα οποία αναγράφονται σε πίνακα 
κατά σειρά κλήρωσή τους. Με τη φροντίδα του αρμόδιου 
Προϊσταμένου της παρ. 1 του άρθρου 22 ειδοποιούνται 
αυθημερόν για τον διορισμό τους τα τακτικά και αναπλη¬ 
ρωματικά μέλη κατα τη σειρά της κλήρωσή τους. 

3. Κατά τα λοιπά ισχύουν τα οριζόμενα στις διατάξεις 
των παρ. 4, 5, 6 και 7 του άρθρου 9 της παρούσης αποφά¬ 
σεως. 

Άρθρο 28 

Ψηφοδέλτια - Φάκελλοι 

1. Τα ψηφοδέλτια κατασκευάζονται από λευκό χαρτί 
που χορηγεί το δημόσιο και είναι έντυπα. Η εκτύπωσή 
τους γίνεται με την φροντίδα του αρμοδίου Προϊσταμένου 
της παρ. 1 του άρθρου 22. 

2. Το ψηφοδέλτιο περιλαμβάνει τον τίτλο «Πενταμελές 
Δικαστικό Υπηρεσιακό Συμβούλιο του ΣτΕ» και τα ονομα¬ 
τεπώνυμα των υποψηφίων σ’ αυτό κατ’ αλφαβητική σειρά 
και τον τίτλο «Επταμελές Δικαστικό Υπηρεσιακό Συμβού¬ 
λιο του ΣτΕ» και τα ονοματεπώνυμα των υποψηφίων σ’ 
αυτό κατ’ αλφαβητική σειρά. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των εγγεγραμμένων στον πίνακα 
εκλογέων και προωθούνται με τη φροντίδα του Προϊστα¬ 
μένου της παρ. 1 του άρθρου 22 στην Εφορευτική Επι¬ 
τροπή μέχρι τις 15 Μαϊου. 

Άρθρο 29 

Ως προς την ακυρότητα των ψηφοδελτίων, διαδικασία 
των εκλογών, τις ενστάσεις κατά την διάρκεια της ψηφο¬ 
φορίας εφαρμόζονται οι διατάξεις των άρθρων 11, 12 και 
13 της παρούσης αποφάσεως. 

Άρθρο 30 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας κατά τη διαδικασία των επο¬ 
μένων παραγράφων. 

2. Η Εφορευτική Επιτροπή ανοίγει τις κάλπες. Στο βι¬ 
βλίο πρακτικών πιστοποιείται ότι οι σφραγίδες της κάλπης 
βρέθηκαν άθιχτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν’ ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 



7420 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δεν έχουν τη μονογραφή του Προέδρου της Εφορευτικής 
Επιτροπής και ακολούθως εκείνοι που δεν έχουν τη σφρα¬ 
γίδα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφορά, 
τότε όλοι οι σφραγισμένοι φάκελοι ρίχνονται και πάλι στην 
κάλπη και αφαιρούνται στην τύχη τόσοι όσοι απαιτούνται 
για να καλυφθεί η διαφορά. Οι φάκελοι που αφαιρούνται 
κατ’ αυτόν τον τρόπο καταστρέφονται από τον Πρόεδρο 
της Εφορευτικής Επιτροπής. Η Εφορευτική Επιτροπή 
οφείλει σε κάθε περίπτωση να διατυπώσει στα πρακτικά 
τη γνώμη της για την αιτία της ύπαρξης πλεοναζόντων φα¬ 
κέλων. 

5. Μετά την αρίθμηση των φακέλων ο Πρόεδρος της 
Επιτροπής αποσφραγίζει κάθε φάκελο ξεχωριστά και 
αφού εξακριβώσει το έγκυρο του ψηφοδελτίου που περιέ¬ 
χει και το οποίο επιδεικνύει σε όποιον από τους παριστα- 
μένους (μέλη της Εφορευτικής Επιτροπής, υποψηφίους ή 
αντιπροσώπους τους) το ζητήσει, διαβάζει μεγαλοφώνως 
το ονοματεπώνυμο των υποψηφίων που φέρουν σταυρό 
προτίμησης. Κάθε έγκυρο ψηφοδέλτιο αριθμείται και μο¬ 
νογραφείται από τον Πρόεδρο της Εφορευτικής Επιτρο¬ 
πής. Αφού προσδιοριστούν τα έγκυρα ψηφοδέλτια, γίνε¬ 
ται η καταμέτρηση των σταυρών προτίμησης υπέρ κάθε 
υποψηφίου. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επιτρο¬ 
πής και εκδικάζονται από αυτήν πριν από το πέρας της 
διαλογής. 

7. Κατά τα λοιπά εφαρμόζονται οι διατάξεις της πάγιας 
εκλογικής νομοθεσίας. 

Άρθρο 31 

Ανάδειξη - Ανακήρυξη εκπροσώπων 

Με τον τερματισμό της διαλογής των ψηφοδελτίων, η 
Εφορευτική Επιτροπή προβαίνει στην ανάδειξη και ανακή¬ 
ρυξη των αιρετών εκπροσώπων, σύμφωνα με την διαδικα¬ 
σία των παρ. 2, 3 4 και 8 του άρθρου 16 της παρούσης 
αποφάσεως. 

Άρθρο 32 

Γνωστοποίηση αποτελεσμάτων 

1. Η Εφορευτική Επιτροπή αμέσως μετά τον τερματισμό 
των ενεργειών του προηγούμενου άρθρου, γνωστοποιεί 
στους Προέδρους των Δικαστικών (Υπηρεσιακών) Συμ¬ 
βουλίων του ΣτΕ (5μελούς-7μελούς) με έγγραφα του 
Προέδρου της, την ανακήρυξη των δύο τακτικών και δύο 


αναπληρωματικών αιρετών εκπροσώπων στα αντίστοιχα 
συμβούλια και διαβιβάζει προς αυτούς αντίγραφα των πι¬ 
νάκων της παρ. 6 του άρθρου 16. 

2. Αντίγραφα των παραπάνω εγγράφων κοινοποιούνται 
στην αρμόδια Διεύθυνση του Υπουργείου Δικαιοσύνης. 

Άρθρο 33 

Σχετικά με την παράδοση των στοιχείων και την επανά¬ 
ληψη της ψηφοφορίας, εφαρμόζονται οι διατάξεις των 
άρθρων 18 και 19 της παρούσης αποφάσεως. 

Άρθρο 34 
Μεταβατική Διάταξη 

1. Κατά την πρώτη εφαρμογή της παρούσης αποφά¬ 
σεως, η προκήρυξη των εκλογών εκδίδεται 25 Οκτωβρίου 
1994, η σύνταξη των πινάκων εκλογέων θα πρέπει να γίνει 
μέχρι 31 Οκτωβρίου 1994, η τοιχοκόλληση και ανακοί¬ 
νωση αυτών μέχρι 4 Νοεμβρίου 1994, η εξέταση των αιτή¬ 
σεων και των ενστάσεων μέχρι 10 Νοεμβρίου 1994, η ορι¬ 
στικοποίηση των πινάκων εκλογέων την 16η Νοεμβρίου 
1994, η ανακήρυξη υποψηφίων μέχρι 31 Οκτωβρίου 
1994, η τοιχοκόλληση των πινάκων υποψηφίων μέχρι 4 
Νοεμβρίου 1994, η περιέλευση των ενστάσεων κατά των 
υποψηφίων στην Εφορευτική Επιτροπή μέχρι 8 Νοεμ¬ 
βρίου 1994, η οριστικοποίηση των πινάκων των υποψη¬ 
φίων μέχρι 10 Νοεμβρίου 1994, η συγκρότηση των Εφο¬ 
ρευτικών Επιτροπών μέχρι την 4 Νοεμβρίου 1994, η εκτύ¬ 
πωση και προώθηση των ψηφοδελτίων μέχρι 21 Νοεμ¬ 
βρίου 1994, η περιέλευση σε όλες τις υπηρεσίες των ορι¬ 
στικών καταλόγων και του εκλογικού υλικού μέχρι 21 Νο¬ 
εμβρίου 1994. 

2. Η ημερομηνία ψηφοφορίας ορίζεται η 25η Νοεμ¬ 
βρίου 1994. 

Άρθρο 35 

Με τη παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΟΥΒΕΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



